laion/Wikipedia-Exotic huggingface dataset:
პოლ შვერები

პოლ შვერები (მალტ. Paul Xuereb დ. 21 ივლისი, 1923 — გ. 6 სექტემბერი, 1994) — მალტის პოლიტიკური მოღვაწე და მწერალი. 1986 წლის ივლისიდან 1987 წლის თებერვლამდე იყო მალტის პარლამენტის სპიკერი. 1987 წლის 16 თებერვლიდან 1989 წლის 4 აპრილამდე კი — ქვეყნის პრეზიდენტის მოვალეობის შემსრულებელი. პოლ შვერები დაარქივებული 2010-08-25 საიტზე Wayback Machine.
სტეგოზავრები

სტეგოზავრები (ლათ. Stegosauria) — ფრინველმენჯა დინოზავრების ქვერიგი. ბინადრობდნენ იურულ პერიოდში და ცარცული პერიოდის დასაწყისში. ადრინდელი სტეგოზავრები — სცელიდოზავრები, როგორც ჩანს, უმთავრესად უკანა ფეხებზე დადიოდნენ, უფრო გვიანდელი სტეგოზავრები კი მეორეულად დაუბრუნდნენ 4 ფეხზე სიარულს. სტეგოზავრების სიგრძე 6 მ აღწევდა. იკვებებოდნენ მცენარეებით. ზურგი და კუდი ზემოდან დაფარული ჰქონდათ ძვლოვანი ეკლებით. სტეგოზავრების ნამარხები ნაპოვნია ჩრდილოეთ ამერიკაში, დასავლეთ ევროპაში, ჩრდილოეთ და აღმოსავლეთ აფრიკაში. მჭედლიძე გ., ქართული საბჭოთა ენციკლოპედია, ტ. 9, თბ., 1985. — გვ. 558.
ლუიშემი

ლიუისჰემი (ინგლ. London Borough of Lewisham) — შიდა ლონდონის უბანი. დაარსდა 1966 წელს ყოფილი ლონდონის საგრაფოს ორი უბნის — ლიუისჰემისა და დეპტფორდის შეერთების შედეგად. ლიუისჰემში მდებარეობს ევროპის ყველაზე დიდი პოლიციის განყოფილება. 1698 წელს რუსეთის ცარი პეტრე I გემთმშენებლობას სწავლობდა დეპტფორდში. ლიუისჰემის ფართობია 35,15 კმ², მოსახლეობა — 303 536 კაცი. ნატაშა ბედინგფილდი — მომღერალი ჯუდ ლოუ — მსახიობი ჰენრი უილიამსონი — მწერალი ვიკისაწყობში არის გვერდი თემაზე: ლუიშემი Lewisham London Borough Council
ნუსხა

ნუსხა (სამართლეებრივი ისტორია), ქონების, ხარჯის, ვალის, ბეგარა-გამოსაღების სია, აღწერილობა თუ რეესტრი, დავთრის ამონაწერი ძვ. საქართველოში (ბეგრის ნუსხა, მზითვის ნუსხა და სხვა). სააღრიცხვო-საანგარიშსწორებო საბუთის, წერილობითი მტკიცებულების მნიშვნელობით „ნუსხა“. უფრო ხშირად გვხვდება XVI საუკუნის და შემდგომი დროის საკანონმდებლო და სასამართლო მასალებში. როგორც მტკიცებულება, ნუსხა ხელმოწერილი და დაბეჭდილ-დამოწმებული უნდა ყოფილიყო ანდა მისი ნამდვილობა ფიცით დადასტურებულიყო. ფურცელაძე დ., ქართული საბჭოთა ენციკლოპედია, ტ. 7, თბ., 1984. — გვ. 488.
მიგ-31

მიგ-31 (რუს. МиГ-31) (ნატოს კლასიფიკაციით Foxhound არის ორადგილიანი ზებგერითი შორი მოქმედების გამანადგურებელ-გადამტაცი. იგი იყო პირველი საბჭოთა მეოთხე თაობის საბრძოლო თვითმფრინავი. მიგ-31-ს დანიშნულებაა საჰაერო მიზნების განადგურება ძალიან დაბალ, დაბალ, საშუალო და მაღალ სიმაღლეზე, დღისით და ღამით, ნებისმიერ მეტეოროლოგიურ პირობებში.
რუანდის პრეზიდენტი

რუანდის პრეზიდენტი — პრეზიდენტის თანამდებობა დაარსდა 1961 წლის 28 იანვარს, მას შემდეგ, რაც რუანდამ დამოუკიდებლობა მოიპოვა ბელგიისაგან. რუანდის 2003 წლის 26 მაისის კონსტიტუციის მიხედვით პრეზიდენტს ირჩევს მოსახლეობა 7 წლით და ერთი საპრეზიდენტო ვადით. პრეზიდენტი: არის სახელმწიფოს მეთაური. შეიარაღებული ძალების მთავარსარდალი. რუანდის პრეზიდენტების სია
ნუტრია

ნუტრია (ლათ. Myocastor coypus) — ძუძუმწოვარი ცხოველი მღრღნელების რიგისა. მისი მასა 12 კფ-ს აღწევს. აქვს მომრგვალო, გრძელვიბრისებიანი ცხვირი. უკანა კიდურების თითები აპკითაა შეერთებული. გავრცელებულია სამხრეთ ამერიკის ზომიერ და სუბტროპიკულ სარტყელში. საქართველოში შემოყვანილია 1932 წელს და ამჟამად გვხვდება აფხაზეთიდან ქობულეთამდე, აღმოსავლეთით კი ზესტაფონის მუნიციპალიტეტამდე აღწევს. ბინადრობს მდინარეებისა და ტბების დაჭაობებულ სანაპიროებზე, მურყნიან-ლაქაშიან ჭაობებში. კარგად ცურავს და ყვინთავს. იკვებება როგორც მცენარეული, ისე ცხოველური საკვებით. შობს 4-6, იშვიათად 1-12 ნაშიერს. აქვს ძვირფასი ბეწვი, იყენებენ ხორცსაც (გემოთი კურდღლისას წააგავს). ავალიანი რ., ქართული საბჭოთა ენციკლოპედია, ტ. 7, თბ., 1984. — გვ. 489.
დომინიკ მბონიუმუტვა

დომინიკ მბონიუმუტვა (დ. 1921 — გ. 26 ივლისი, 1986) — რუანდის სახელმწიფო და პოლიტიკური მოღვაწე. რუანდის პირველი (დროებითი) პრეზიდენტი 1961 წლის 28 იანვრიდან 26 ოქტომბრამდე. ეკუთვნოდა ჰუტუს ეთნიკურ ჯგუფს. გარდაიცვალა 1986 წელს. დომინიკ მბონიუმუტვა
ნუტრიასებრნი

ნუტრიასებრნი (ლათ. Capromyidae) — ძუძუმწოვრების ოჯახი მღრღნელების რიგისა. მათი სხეულის სიგრძე 20-60 სმ (ყველაზე მოზრდილი სახეობის — ნუტრიისა ზოგჯერ 85 სმ აღწევს); სხეული დაფარული აქვთ უხეში ბეწვით და თივთიკით. საჭრელი კბილები მოზრდილია და დაფარულია ნარინჯისფერი მინანქრით. გავრცელებულია არიან სამხრეთ ამერიკაში. ოჯახში 5 გვარის 11 სახეობაა (მათგან 2 მთლიანად განადგურებულია, ხოლო 1 განადგურების გზაზეა); ყველაზე მეტად ცნობილია ნუტრია და ხუტია. ავალიანი რ., ქართული საბჭოთა ენციკლოპედია, ტ. 7, თბ., 1984. — გვ. 489.
გერჰარდ რიხტერი

გერჰარდ რიხტერი (გერმ. Gerhard Richter; დ. 9 თებერვალი, 1932, დრეზდენი) — გერმანელი მხატვარი. სამხატვრო განათლება მიიღო დრეზდენის ხელოვნებათა აკადემიაში (1951). მისი მასწავლებლები იყვნენ კარლ ფონ აპენი, ულრიხ ლომარი და უილ გროჰმანი. კარიერის ამ ადრეულ პერიოდში აქვს მას შექმნილი მიურალი „ზიარება პიკასოსთან“ (1955), როგორც აკადემიის საბაკალავრო ნაშრომი. მას მოჰყვა მეორე მიურალი გერმანიის ჰიგიენის მუზეუმისთვის სახელწოდებით „ლებენსფროიდე“ (სიცოცხლის სიხარული), როგორც სადიპლომო ნაშრომი. ორივე ნაშრომი საღებავით დაფარეს იდეოლოგიური მოსაზრებით, მას შემდეგ რაც რიხტერი აღმოსავლეთიდან დასავლეთ გერმანიაში გაიქცა (2 თვეში ბერლინის კედლის აღმართვიდან); გერმანიის გაერთიანების შემდეგ კედლის ნახატი „ლებენსფროიდე“ შემთხვევით აღმოაჩინეს მუზეუმის კიბის უჯრედის ერთ-ერთ კედელზე. 1957-61 წლებში რიხტერი მთავარ შეგირდად მუშაობს აკადემიაში და გდრ-ის მთავრობის დავალებებს ასრულებდა. ამ პერიოდში ის ინტენსიურად მუშაობდა მიურალზე „არბაიტერკამპფ“ (მუშის ბრძოლა), ზეთის ტილოებზე (მათ შორის აღმოსავლეთ გერმანელი მსახიობი ანგელიკა დომროსისა და რიხტერის პირველი მეუღლის პორტრეტებზე), რამდენიმე ავტოპორტრეტსა და დრეზდენის პანორამაზე სახელწოდებით „შტადტბილდ“ (ქალაქის პანორამა, 1956). რიხტერი მოწვეული პროფესორი იყო სახვითი ხელოვნების უმაღლეს სკოლაში, ჰამბურგი, და ნოვა სკოტიას ხელოვნებისა და დიზაინის კოლეჯში რამდენიმე წელი, სანამ დიუსელდორფის ხელოვნების აკადემიის პროფესორი გახდებოდა 1971 წელს. 1983 წელს რიხტერი კელნში გადადის, სადაც ის დღემდე ცხოვრობს. ვიკისაწყობში არის გვერდი თემაზე: გერჰარდ რიხტერი ვიკიციტატაში არის გვერდი თემაზე: გერჰარდ რიხტერი Official website with comprehensive image database, biography, literature list and timeline Gerhard Richter დაარქივებული 2006-06-14 საიტზე Wayback Machine. at Solomon R. Guggenheim Museum Gerhard Richter Archive (State Art Collections Dresden, Germany) Gerhard Richter დაარქივებული 2009-09-04 საიტზე Wayback Machine. at Galerie Ludorff, Düsseldorf, Germany Thomas Dreher: Gerhard Richter: Atlas (1989) Review of an exhibition at the Lenbachhaus Munich 1989, in German ↑ 1.0 1.1 1.2 1.3 1.4 1.5 1.6 1.7 RKDartists <a href="https://wikidata.org/wiki/Track:Q17299517"></a>
ნუცელუსი

ნუცელუსი (ლათ. nucellus < nuculla (პატარა) კაკალი) — თესლოვან მცენარეთა თესლკვირტის ცენტრალური ნაწილი; გვიმრანაირების მეგასპორანგიუმის ჰომოლოგი. ნუცელუსში დიფერენცირდება მეგასპოროციტი, რომლის ბირთვი იყოფა ოთხად და წარმოიქმნება 4 მეგასპორა. მათგან 3 — იღუპება, 1 კი წარმოშობს მდედრობით გამეტოფიტს (პირველადი ენდოსპერმი შიშველთესლოვან მცენარეებში და ჩანასახის პარკი — ფარულთესლოვანებში), თესლში შემორჩენილ ნუცელუსს პერისპერმი ეწოდება. ქართული საბჭოთა ენციკლოპედია, ტ. 7, თბ., 1984. — გვ. 489.
ისტორიკოსი

ისტორიკოსი — პიროვნება, რომელიც სწავლობს ისტორიას და წერს მასზე. ისტორიკოსები შეისწავლიან ისტორიას, ფაქტებს, საუბრობენ ისტორიულ მოვლენებზე, ზოგჯერ კი საკუთარ შეხედულებებსაც გვამცნობენ. ისევე როგორც წერილობითს, ასევე დაუწერელს. თუ ისტორიკოსი შეისწავლის დაუწერელ მოვლენებს, იგი პრეისტორიას სწავლობს. იმის მიუხედავად, რომ სიტყვა ისტორიკოსს იყენებენ პროფესიონალ და არაპროფესიონალ მოყვარულთა აღსანიშნავად, ამ სიიტყვის ძირითადი აღნიშვნა არის მხოლოდ ის, ვისაც გააჩნია აკადემიური ხარისხი. შეგიძლიათ იხილოთ მედიაფაილები თემაზე „ისტორიკოსი“ ვიკისაწყობში. ↑ "historian[მკვდარი ბმული]". Wordnet.princeton.edu. Accessed 28 June 2008 ↑ Herman, A. M. (1998). Occupational outlook handbook: 1998-99 edition. Indianapolis: JIST Works. Page 525.
ჩენსუ ტაბონე

ვინსენტ "ჩენსუ" ტაბონე (დ. 30 მარტი, 1913, ვიქტორია, გოცო — გ. 14 მარტი, 2012 ) — მალტელი სახელმწიფო და პოლიტიკური მოღვაწე. მალტის რესპუბლიკის პრეზიდენტი (1989–1994). ჩენსუ ტაბონე დაიბადა ნიკოლო ტაბონესა და ელიზა ნი კალეჯას 10 შვილიან ოჯახში. ჩენსუ ტაბონე დაარქივებული 2009-06-09 საიტზე Wayback Machine. კატეგორია:გარდაცვლილი 2012
ნატაშა ბედინგფილდი

ნატაშა ბედინგფილდი (ინგლ. Natasha Bedingfield; დ. 26 ნოემბერი 1981, ლონდონი, დიდი ბრიტანეთი) — ბრიტანელი მომღერალი. მისი მშობლები 20 წელზე მეტია რაც გადმოსახლდნენ ახალ ზელანდიიდან ინგლისში. ნატაშა დაიბადა ლიუისჰემში და მომღერალ დენიელ ბედინგფილდის დაა. ჯერ კიდევ ბავშვობაში იგი თავის და-ძმასთან, დენიელთან და ნიკოლასთან ერთად მღეროდა ჯგუფ The DNA Algorithm-ში. სკოლის დამთავრების შემდეგ 2 წლის განმავლობაში სწავლობდა ფსიქოლოგიას, რომელიც მოგვიანობით მიატოვა და მომღერლის კარიერა დაიწყო. 2004 წლის მაისში გამოვიდა მისი პირველი სინგლი Single, რომელმაც ბრიტანულ ჩარტში მე-3 ადგილი დაიკავა. იმავე წლის აგვისტოში მომდევნო სინგლი These Words ბრიტანეთის №1 ჰიტი გახდა. პროდიუსერების ენდი ფრემტონის, სტივ კიპნერის და მარკ სტენტის დახმარებით ნატაშას პირველი ალბომი Unwritten ბრიტანული ალბომების ჩარტში პირველ ადგილზე გავიდა. ნატაშას ახალი სიმღერა "Soulmate" იმდენად პოპულარული გახდა გამოქვეყნებისთანავე, რომ მედიუმი - ს 5-ე სეზონის ბოლო სერიაში გამოყენებულ იქნა, როგორც თანამდევი საუნდტრეკი. მთავარი სტატია: ნატაშა ბედინგფილდის დისკოგრაფია. მსოფლიო გამოცემები Unwritten (2004) აშშ გამოცემები Pocketful of Sunshine (2008) Strip Me (2010) ევროპული გამოცემები N.B. (2007) Strip Me Away (2011) ნატაშას ოფიციალური საიტი
ფოსტა

ფოსტა (ლათ. Posita, ინგლ. Post, იტალ. Posta, ფრანგ. Poste, პოლ. Poczta, რუს. Почта) — თავდაპირველად იუპო სადგური, სადაც ცვლიდნენ საფოსტო ცხენებსსაჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} !. ეს არის ინფორმაციისა და ნივთების გაგზავნის საშუალება. წერილობითი ინფორმაცია, როგორც წესი, კონვერტშია მოთავსებული, ხოლო ნივთები – ამანათში. საფოსტო გზავნილი შესაძლებელი გაიგზავნოს ნებისმიერ ქვეყანაში, ან მიიღოთ ნებისმიერი ქვეყნიდან ავია–ფოსტით, საზღვაო და სახმელეთო ტრანსპორტირების საშუალებით. საფოსტო მომსახურება თავდაპირველად იყო როგორც კერძო, ასევე სახალხო. ხოლო XIX საუკუნის შუა წლებიდან შეიქმნა ეროვნული საფოსტო სისტემები, რომლის მართვის მონოპოლია სახელმწიფოს ხელში გადავიდა და ამასთან შემოღებული იქნა წინასწარი სამომსახურეო გადასახადი თითოეულ გზავნილზე, რომლის დამადასტურებელი ნიშანი გახდა საფოსტო მარკა . ზოგიერთ ქვეყანაში ფოსტა წერილებისა და ამანათების გაგზავნის გარდა ახორციელებს დამატებით მომსახურებებს, როგორიცაა ტელეგრაფი, სატელეფონო კავშირი, ფულადი გზავნილები და სხვა. ჯერ კიდევ უძველესი დროიდან ადამიანები ერთმანეთს უგზავნიდნენ წერილობით ინფორმაციას სხვადასხვა მანძილით დაშორებული ადგილებიდან. ფოსტის, როგორც ინფორმაციის გაგზავნის საშუალება, განვითარდა წერა–კითხვის კულტურის ჩამოყალიბებასთან ერთად. ფოსტის ორგანიზებული სისტემის ჩამოყალიბება კი მოგვიანებით მოხდა. ორგანიზებული ფოსტის არსებობის პირველი და უძველესი ფორმა წარმოიქმნა ძველ ეგვიპტეში (2400 ძვ.წ.ა.). ფარაონის ბრაძნებების გავრცელებას ეგვიპტის მთელ ტერიტორიაზე ახორციელებდნენ შიკრიკების საშუალებით. რაკი არსებობდა ფარაონის ნება, წერილობითი ბრძანებები, არსებობდნენ ადამიანები, რომლებსაც ევალებოდათ ფარაონის ბრძანების მიტანა სხვადასხვა ადგილამდე , უსათუოდ იარსებებდა შესაბამისი ინფრასტრუქტურაც. ფოსტის ეს ფორმა აღმოცენდა ინფორმაციის გადაცემის უფრო ძველი , ზეპირსიტყვიერი მეთოდიდან, რომელიც ხორციელდებოდა მაცნეს საშუალებით. აშშ ნაციონალური ფოსტის მუზეუმი, ვოშინგტონი - National Postal Museum (USA) ბათის ფოსტის მუზეუმი, გაერთიანებული სამეფო - The Bath Postal Museum დაარქივებული 2009-08-25 საიტზე Wayback Machine. ბრიტანეთის ფოსტის მუზეუმი და არქივი - The British Postal Museum & Archive ისრაელის ფოსის ისტორიისა და ფილატელიის მუზეუმი, თელ ავივი Alexander Museum of Postal History and Philately - Eretz Israel Museum კანადის ფოსტის მუზეუმი, გატინეუ, ქვებეკი - Canadian Postal Museum კანადის ფოსტის არქივი The Canadian Postal Archives საბერძნეთის ფოსტისა და ფილატელიის მუზეუმი, ათენი - Postal & Philatelic Museum of Greece დაარქივებული 2012-09-04 საიტზე Wayback Machine. საფრანგეთის ფოსტის მუზეუმი, პარიზი - Musée de La Poste შვედეთის ფოსტის მუზეუმი, სტოკჰოლმი - Postal Museum of Sweden ბერნის კომუნიკაციების მუზეუმი, შვეიცარია - Museum of Communication ჩეხოსლოვაკიის ფოსტის მუზეუმი, პრაღა - Czechoslovakia Postal Museum ხორვატიის ფოსტისა და სატელეკომუნნიკაციო მომსახურების მუზეუმი, ზაგრები - Croatian Postal and Telecommunications Service Museum დაარქივებული 2008-02-22 საიტზე Wayback Machine. ჰოლანდიის კომუნიკაციების მუზეუმი, ჰააგა საქართველოს ფოსტა მსოფლიოს საფოსტო ორგანიზაციების მონაცემთა ბაზა
აშშ-ის შტატებად გახდომის სია თარიღების მიხედვით

ეს არის აშშ-ის შტატების სია მათი შტატად გახდომის ან კავშირში შესვლის თარიღის მიხედვით. მიუხედავად იმისა, რომ პირველი 13 შტატი ითვლება შეერთებული შტატების წევრებად 1776 წლის 4 ივლისის დამოუკიდებლობის დეკლარაციის მიღების მომენტიდან — აქ ისინი მოცემულნი არიან იმის მიხედვით, თუ როდის მოახდინეს მათ დღევანდელი აშშ-ის კონსტიტუციის რატიფიცირება.  ‡ პირველი 13 შტატი. 1776 წლის 4 ივლისს ყველა მათგანი შტატი გახდა. აქ ჩამოთვლილნი არიან მათ მიერ კონსტიტუციის რატიფიცირების თარიღების მიხედვით.  * კონგრესმა ოჰაიოს შტატი აღიარა 1803 წლის 19 თებერვალს, სწორედ ამ დღეს შეიკრიბა პირველად ოჰაიოს საკანონმდებლო ორგანო.  † ჩრდილოეთი და სამხრეთი დაკოტას შტატად მიღების ფაქტობრივი თარიღები არეულია ისე, რომ არავინ არ იცის სინამდვილეში რომელი მათგანი მიიღეს პირველი. პრეზიდენტი ბენჯამინ ჰარისონი ყოველთვის უარს ამბობდა ამ ფაქტის გამხელაზე. მიუხედავად ამისა ჩრდილოეთი დაკოტა მითითებულია პირველად (ლათინური ანბანის მიხედვით ის პირველი იწერება). ↑ "An act to provide for the due execution of the laws of the United States, within the state of Ohio" დაარქივებული 2016-01-14 საიტზე Wayback Machine. , მეშვიდე კონგრესი, სესია II, თავი VII 50 შტატის კვარტლური პროგრამა დაარქივებული 2010-12-24 საიტზე Wayback Machine. აშშ-ის ზარაფხანიდან (აგრეთვე შტატად გახდომის თარიღები) [წყარო: 19 იანვარი, 2006] შტატად გახდომის თარიღები, 50states.com-ზე (მოიცავს 2006 წლის 19 იანვრის მონაცემებს) 51-ე შტატი
ნიკოლა ბედინგფილდი

ნიკოლა ბედინგფილდი (ინგლ.: Nikola Bedingfield) ბრიტანელი მომღერლების დენიელ და ნატაშა ბედინგფილდების დაა. ბავშვობაში მღეროდა მათთან ერთად ჯგუფში "ზე დი-ენ-ეი ალგორითმი" (ინგლ.: The DNA Algorithim).
მადისონი (უისკონსინი)

მადისონი (ინგლ. Madison) — ქალაქი აშშ-ში. უისკონსინის შტატის დედაქალაქი და დეინის ოლქის ადმინისტრაციული ცენტრი. სიდიდით მეორე ქალაქი უისკონსინში მილუოკის შემდეგ და 82-ე აშშ-ში. 2010 წლის აღწერის მონაცემებით, ქალაქის მოსახლეობა 233 209 ადამიანს შეადგენდა, სიმჭიდროვე 1,172.6 კაცი/კმ². აშშ-ის ბიუროს აღწერის მონაცემებით, ქალაქის ფართობი 243.54 კმ²-ს შეადგენდა, აქედან ხმელეთს 198.89 კმ², ხოლო წყალს 44,65 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ https://www.cityofmadison.com/mayor/about ↑ How Madison Became a City — Wisconsin Historical Society. <a href="https://wikidata.org/wiki/Track:Q321717"></a> ↑ Getty Research Institute Getty Thesaurus of Geographic Names — LA: Getty Research Institute, 1997. <a href="https://wikidata.org/wiki/Track:Q65"></a><a href="https://wikidata.org/wiki/Track:Q110250907"></a><a href="https://wikidata.org/wiki/Track:Q11203476"></a><a href="https://wikidata.org/wiki/Track:Q1520117"></a> ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ეონუე

ეონუე (Eönwë) — პერსონაჟი ჯ.რ.რ. ტოლკინის ლეგენდარიუმში. იგი პირველად ჩნდება რომანში „სილმარილიონი“. ამასთან, ეს პერსონაჟი ნახსენები იყო სხვადასხვა ნაშრომში, რომელიც „სილმარილიონის“ გამოცემამდეც არსებობდა. ეონუე მანუეს მედროშეა, მაიარების მეთაური, ილმარესთან ერთად. „სილმარილიონში“ კრისტოფერ ტოლკინი ამატებს ინფორმაციას, რომ ეონუე იყო არდაში უდიდესი მებრძოლი და სწორედ ამიტომ მიუძღოდა ვალარებს ბრძოლაში. სწორედ ეონუე იყო პირველი, ვინც ეარენდილის გემს შეეგება, როდესაც უკანასკნელი ამანს მიადგა. როდესაც მანუე დათანხმდა დახმარებაზე, ეონუე შუახმელეთში გაემგზავრა, რათა ვანიარების წინამძღოლი ყოფილიყო რისხვის ომში. როდესაც მორგოთი დამარცხდა, ეონუე ორი დარჩენილი სილმარილი თან წაიღო. ფეანორის ორმა დარჩენილმა ძემ მოიპარა სილმარილები. მორგოთის დამარცხების შემდეგ საურონი სცადა ეონუესთან საერთო ენის შერჩევა. იმედი ჰქონდა, რომ მას აპატიებდნენ, მაგრამ ვინაიდან ეონუე მაია იყო, ისევე, როგორც საურონი, უკანასკნელს უბრძანა, ვალინორში წასულიყო, სადაც ვალარები თავად განსჯიდნენ მას. საბოლოოდ, საურონი შუახმელეთში დაიმალა. ეონუე — საიტზე Tolkien Gateway
Sauropsida

Sauropsida — ამნიონიანების ჯგუფი, რომელიც მოიცავს ყველა არსებულ რეპტილიასა და ფრინველს და მათ ადრეულ წინაპრებს, მათ შორის, დინოზავრებს. “Sauropsida” განსხვავდება თერომორფებისგან, რომელიც მოიცავს ძუძუმწოვრებსა და მათ ადრეულ წინაპრებს. Sauropsida-ს ფილოგენეტიკური ხე,
ილმარე

ილმარე (Ilmarë) — პერსონაჟი ჯ.რ.რ. ტოლკინის ლეგენდარიუმში. მისი სახელი მომდინარეობს ელფური სიტყვისგან, რომელიც აღნიშნავს „ვარსკვლავის ნათებას“. აღსანიშნავია, რომ ეს სახელი ახლოა ეპოს „კალევალას“ პერსონაჟის, ილმარინენის სახელთან. ეონუესთან ერთად, ილმარე არის მაიარების მბრძანებელი და ვარდას მსახური. იგი ზოგადად არის ნახსენები „ვალაქუენტაში“, სადაც მაიარების მბრძანებელს უწოდებენ. „დაკარგული მოთხრობების წიგნის“ მიხედვით მას ჰქვია „ერინტი“ და იგი ტოლ ერესეადან არის, სანამ გახდება მანუესა და ვარდას ასული. „სილმარილიონის“ მიხედვით, იგი არის ერუ ილუვატარის ქმნილება. ილმარე — საიტზე Tolkien Gateway ↑ Robert Foster, 2003, The Complete Guide to Middle-Earth, p. 267
მელიანი

მელიანი — პერსონაჟი ჯ.რ.რ. ტოლკინის ლეგენდარიუმში. იგი არის „სილმარილიონის“ ერთ-ერთი გმირი და ნახსენებია ამ წიგნში წარმოდგენილ პოემაში ლეითიანის შესახებ. მელიანი ასევე ჩნდება ჰურინის შვილების ისტორიაში, „ამანის მემატიანეში“ და „რუხ მემატიანეში“. მელიანი — საიტზე Tolkien Gateway
ოსე

ოსე (Ossë) — პერსონაჟი ჯ.რ.რ. ტოლკინის ლეგენდარიუმში. იგი პირველად ჩნდება „სილმარილიონში“, როგორც ულმოს მაია. ოსე იცავს შუახმელეთს, მაგრამ მხოლოდ ზღვის ფარგლებში, რადგან იგი ზღვის სულია. „სილმარილიონის“ ადრეულ ვერსიებში ოსე ცალკე ვალა იყო. ოსე — საიტზე Tolkien Gateway
სალმარი

სალმარი (Salmar) — პერსონაჟი ჯ.რ.რ. ტოლკინის ლეგენდარიუმში. იგი არის „სილმარილიონის“ ერთ-ერთი გმირი. „სილმარილიონში“ სალმარი აღწერილია, როგორც მაია. უცნობია, არის თუ არა ეს კრისტოფერ ტოლკინის ვარაუდი ან ეკუთვნის თუ არა თავად ჯ.რ.რ. ტოლკინს. ვინაიდან არ არსებობს სხვა ადგილი, სადაც სალმარი მაიარების შორის არის ნახსენები, უფრო ლოგიკურია, პერსონაჟი ჩაითვალოს ულმოს მსახურად, რომელიც ვალარების სიაში არ შედიოდა. „სილმარილიონის“ ადრეულ ვერსიებში („შუახმელეთის ისტორია“), სალმარს უწოდებენ ნოლდორინს, ზოგჯერ ლირილოს და განიხილავენ, როგორც აულეს მსახურს. სალმარი — საიტზე Tolkien Gateway
თურინგვეთილი

თურინგვეთილი (Thuringwethil) — პერსონაჟი ჯ.რ.რ. ტოლკინის ლეგენდარიუმში. ეს იყო ვამპირი, საურონის მსახური პირველ ეპოქაში. თურინგვეთილი საურონმა გამოუშვა, როდესაც დაინახა, რომ მისკენ ბერენი და ლუთიენი მოემართებოდნენ. სავარაუდოდ, არსება მოკლა ვალინორის ძაღლმა, ჰუანმა ან იგი დაიღუპა მინას ტირითის დანგრევისას. მოგვიანებით ლუთიენმა გამოიყენა საკუთარი მოსასხამი და ანგბანდში შეაღწია. გამოხატავენ ვარაუდს, რომ თურინგვეთილი მაია იყო, ვინაიდან ფორმის შეცვლა შეეძლო. თურინგვეთილი — საიტზე Tolkien Gateway
ტილიონი

ტილიონი (Tilion) — პერსონაჟი ჯ.რ.რ. ტოლკინის ლეგენდარიუმში. ვალინორის ხეების ეპოქაში ახალგაზრდა ტილიონი იყო ორომეს მსახური მონადირე. მისი ძალა ბევრად აღემატებოდა არიენის შესაძლებლობებს. ტილიონის სახელი ასოცირდება მთვარესთან. ტილიონი — საიტზე Tolkien Gateway
უინენი

უინენი — პერსონაჟი ჯ.რ.რ. ტოლკინის ლეგენდარიუმში. „სილმარილიონის“ მიხედვით, იგი არის ოსეს დედოფალი. მას ასევე იცნობენ, როგორც ზღვის ქალბატონს. შესაძლებელია, მისი სახელი წარმოშობილია ფინური ენიდან, ზმნიდან uida (ცურვა). უინენი — საიტზე Tolkien Gateway
ენტი (შუახმელეთი)

ენტები — არსებები ჯ.რ.რ. ტოლკინის ლეგენდარიუმში. ვარაუდობენ, რომ ავტორისთვის გავლენად იქცა მოლაპარაკე ხეების ნაირსახეობები, მსოფლიო ხალხთა ზღაპრებიდან. თუმცა ენტები უფრო ადამიანთა სახეს ატარებენ. მდედრობითი ენტები, „ბეჭდების მბრძანებლის“ მიხედვით, დიდი ხნის დაკარგულები არიან და მათი კვალი არავინ იცის. ენტები სხვადასხვა ზომის და სიმაღლის არიან, მათ ჩვეულებრივ ადამიანთან შედარებით ხელებსა და ფეხებზე ხუთზე მეტი თითი აქვთ. ისინი გარეგნობით წააგვანან იმ ხის ჯიშს, რომელსაც იცავენ და პატრონობენ. ჰობიტების თვალით დანახული ფანგორნი ასე გამოიყურებოდა: ენტების ნაბიჯები — ენტების საზომი ერთეული. ერთი ასეთი ნაბიჯის ზუსტი ეკვივალენტი უცნობია, თუმცა სავარაუდოდ ეს ოთხი ფუტი იყო (ანუ 1.2 მ). ანუ ერთი მილი 1.320 ნაბიჯი იქნებოდა. თუმცა, ენტებიც სხვადასხვა ზომის გვხვდება, ასე რომ მანძილი ნაბიჯებს შორის მერყეობდა. ნაწარმოებში მანძილი მხოლოდ ორჯერ არის ნახსენები. პირველად იგი წარმოდგენილია, როდესაც ხისწვერა ახსენებს მანძილს მერისთან და პიპინთან შეხვედრის ადგილიდან თავის სახლამდე. ამ შემთხვევაში ენტმა 70.000 ნაბიჯი გაიარა, ანუ დაახლოებით 50 მილზე მეტი. მოგვიანებით აღწერილია, რომ პიპინმა ენტმრწყველის გზად სცადა ამ ნაბიჯების დათვლა, მაგრამ მხოლოდ 3.000 დაითვალა - ეს კი ნიშნავს, რომ ყველაფერი აერია მაშინ, როდესაც ორ ნახევარი მილიც არ ჰქონდათ გავლილი. ენტები — საიტზე Tolkien Gateway ↑ ტოლკინი, ჯ.რ.რ. (1954), ორი ციხე-კოშკი, ბეჭდების მბრძანებელი, ბოსტონი: Houghton Mifflin (გამოქვეყნების თარიღი: 1987), „ხისწვერა“, ISBN 0-395-08254-4
ობზორი

„ობზორ“ — ყოველდღიური პოლიტიკურ-ლიტერატურული გაზეთი პროგრესულ-დემოკრატიული მიმართულებისა. გამოდიოდა თბილისში 1878—1883 წლებში რუსულ ენაზე; დააარსა და რედაქტორ-გამომცემელი იყო ნიკო ნიკოლაძე. გაზეთმა თავიდანვე შემოიკრიბა რუსეთისა და ევროპის გამოჩენილი მოღვაწეები. აშუქებდა თანამედროვეობის აქტუალურ პოლიტიკურ და ლიტერატურულ მოვლენებს. თანამშრომლობდნენ გ. უსპენსკი, ა. პალმი, ი. თხორჟევსკი, ნ. სიმბორსკი და სხვები. საკუთარი კორესპონდენტები „ობზორს“ ჰყავდა რუსეთისა და ევროპის დიდ ქალაქებში — ოდესაში — ბელოტრისტი ი. სვედენცოვი, პეტერბურგში — მ. პესკოვსკი, ვენაში — პოლონელი პუბლიცისტი დ. ბაგნიცკი, ლონდონში — გლაზგოს უნტის პროფესორი ჯ. ფორდესი, რომელთა წერილები და კორესკონდენციები საინტყერესოს ხდიდა გაზეთს. „ობზორ“ დიდი პოპულარობით სარგებლობდა ამიერკავკასიაში და მის ფარგლებს გარეთაც. ხელისუფლების საწინააღმდეგო მასალების გამოქვეყნებისათვის ცენზურა სისტემატურად დევნიდა გაზეთს, რომლის გამოცემა რამდენიმეჯერ შეაჩერეს კიდეც. ჯავახიშვილი გ., ქართული საბჭოთა ენციკლოპედია, ტ. 7, თბ., 1984. — გვ. 492.
ანტონ ბუტიჯიჩი

ანტონ ბუტიჯიჩი (მალტურ ენაზე Anton Buttiġieġ დ.19 თებერვალი, 1912, მალტა — 5 მაისი, 1983, მალტა) — მალტის პოლიტიკური და სახელმწიფო მოღვაწე, პოეტი. მალტის პრეზიდენტი 1976-1981 წლებში. ანტონ ბუტიჯიჩი დაარქივებული 2007-10-28 საიტზე Wayback Machine.
ჰავაი-ალეუტის დროის სარტყელი

ჰავაი-ალეუტის დროის სარტყელი აღნიშნავს, ჰავაი-ალეუტის სტანდარტულ დროს (HST). იგი მდებარეობს გრინვიჩის მერიდიანიდან 10 დროის სარტყლით უკან (UTC-10:00). ეს სარტყელი ჰავაისთან ერთად აგრეთვე მოიცავს ალასკის ალეუტის კუნძულების დასავლეთ ნაწილს. დროის სარტყელი ჰავაი-ალეუტის სტანდარტული დრო
წყნაროკეანური დროის სარტყელი

წყნაროკეანური დროის სარტყელი — სტანდარტული დრო გრინვიჩის მერიდიანიდან 8 საათით უკან (UTC-08:00). ზაფხულში აღნიშნული სხვაობა იცვლება (UTC-07:00)-მდე. აშშ-სა და კანადაში ამ დროის სარტყელს წყნაროკეანურ დროს (PT) უწოდებენ. დადგენილია წყნაროკეანური სტანდარტული დრო (PST) (ზამთარში) და წყნაროკეანური ზაფხულის დრო (PDT) (ზაფხულში). კანადა მიჰყვება აშშ-ის ზაფხულის დროს. მექსიკაში დროის სარტყელი UTC-08:00, ცნობილია როგორც ჩრდილო-დასავლური დროის სარტყელი (Zona Noroeste), რომელიც ადრე სინქრონიზირებულ იქნა აშშ-ის ზაფხულის დროსთან. ეს სარტყელი მდებარეობს - ალასკის დროის სარტყელზე ერთი საათით წინ, მთის დროის სარტყელზე ერთი საათით უკან და აღმოსავლეთ დროის სარტყელზე სამი საათით უკან. მიახლოებული შეფასებით ამ დროის სარყლის მოსახლეობა 53 462 949 კაცს შეადგენს. აქ გაერთიანებულია ვაშინგტონის, ორეგონის, ნევადის, კალიფორნიის, ქვედა კალიფორნიის, ბრიტანეთის კოლუმბიის და იუკონის ტერიტორიები. 1 000 000 მცხოვრებზე მეტი ლოს-ანჯელესი, აშშ სან-დიეგო, აშშ ტიხუანა, მექსიკა 700 000 მცხოვრებზე მეტი სან-ფრანცისკო, აშშ სან-ხოსე, აშშ მეხიკალი, მექსიკა 400 000 მცხოვრებზე მეტი ენსენადა, მექსიკა ფრესნო, აშშ ლას-ვეგასი, აშშ ლონგ-ბიჩი, აშშ ოკლენდი, აშშ პორტლენდი, აშშ სიეტლი, აშშ საკრამენტო, აშშ სურეი, კანადა ვანკუვერი, კანადა 200 000 მცხოვრებზე მეტი ანაჰეიმი, აშშ ბეიკერსფილდი, აშშ ბარნაბი, კანადა ფრემონტი, აშშ ჰენდერსონი, აშშ ირვინი, აშშ მოდესტო, აშშ რენო, აშშ რივერსაიდი, აშშ სანტა-ანა, აშშ სპოკანი, აშშ სტოქტონი, აშშ ტაკომა, აშშ ვიქტორია, კანადა The official U.S. time for the Pacific Time Zone დაარქივებული 2014-10-16 საიტზე Wayback Machine. Official times across Canada World time zone map დაარქივებული 2015-12-24 საიტზე Wayback Machine. U.S. time zone map დაარქივებული 2009-02-15 საიტზე Wayback Machine. History of U.S. time zones and UTC conversion დაარქივებული 2007-09-22 საიტზე Wayback Machine. Canada time zone map Time zones for major world cities PST Pacific Standard Time დაარქივებული 2021-12-19 საიტზე Wayback Machine.
სკლიფასოვსკი, ნიკოლაი (მრავალმნიშვნელოვანი)

ნიკოლაი სკლიფასოვსკი რამდენიმე გამოჩენილ ადამიანს ერქვა: სკლიფასოვსკი, ნიკოლაი (პედაგოგი) - პედაგოგი და მხატვარი სკლიფასოვსკი, ნიკოლაი ვასილიევიჩ - რუსი ქირურგი